Nafarroako Parlamentuko Mahaiak, 2022ko irailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, Gazteriaren Institutuan eginkizun dauden araugintza-garapenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 19an

Jarduneko lehendakaria: María Inmaculada Jurío Macaya

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezartzen denaren babesean, galdera hau aurkezten dio Lehendakaritzako, Berdintasuneko, Funtzio Publikoko eta Barneko kontseilariari, idatziz erantzun dakion:

Zertan dira Nafarroako Gazteriaren Institutuan eginkizun dauden araugintza-garapenak, Nafarroako Gazteriaren Kontseiluko eta Tokiko Gazte Politika Koordinatzeko Batzordeko antolakuntzaren eta funtzionamenduaren oinarrizko arauak ezarriko dituen foru-dekretu proiektua dela-eta?

Iruñean, 2022ko irailaren 13an.

Foru parlamentaria: Ángel Ansa Echegaray